एटीपी चैलेंजर टूर्नामेंट की मेजबानी करेगा चेन्नई | Webdunia Hindi
चेन्नई। तमिलनाडु टेनिस संघ (टीएनटीए) एटीपी चैलेंजर प्रतियोगिता चेन्नई ओपन चैलेंजर टेनिस टूर्नामेंट 2018 का आयोजन 12 से 18 फरवरी तक करेगा।
टीएनटीए के अनुसार, टूर्नामेंट का आयोजन नुनगामबक्कम में एसडीएटी टेनिस स्टेडियम में किया जाएगा। पेशेवर टेनिस संघ (एटीपी) और अखिल भारतीय टेनिस संघ (एआईटीए) ने इस प्रतियोगिता को स्वीकृति दी है।
टूर्नामेंट की इनामी राशि 50000 डॉलर होगी और इसमें कई अंतरराष्ट्रीय खिलाड़ियों और भारत के शीर्ष खिलाड़ियों के हिस्सा लेने की उम्मीद है।
टीएनटीए अध्यक्ष एमए अलगप्पन ने कहा, यह टूर्नामेंट भारतीय खिलाड़ियों को अपनी रैंकिंग में सुधार करने और शीर्ष 100 में जगह बनाने में मदद करेगा। उन्होंने कहा, तमिलनाडु सरकार और तमिलनाडु खेल विकास प्राधिकरण के सहयोग से हमें प्रत्‍येक साल इसके आयोजन की उम्मीद है। (भाषा)
सीएसके में एमएस धोनी की वापसी हो सकती है आसान
टोनी वॉर्नर बने चेन्नइयिन एफसी के गोलकीपर कोच
टीएनटीए
चेन्नई ओपन चैलेंजर टेनिस टूर्नामेंट 2018
Chennai Open Challenger Tennis Tournament 2018 एटीपी चैलेंजर टूर्नामेंट